ทุนสำรองเพิ่ม1,500ล้านเหรียญสหรัฐ
ธปท.เผยทุนสำรองเพิ่ม 1,500 ล้านเหรียญสหรัฐ อยู่ที่ระดับ 1.859 แสนล้านเหรียญสหรัฐ
29 ก.ค. 2554

ธปท.เผยทุนสำรองเพิ่ม 1,500 ล้านเหรียญสหรัฐ อยู่ที่ระดับ 1.859 แสนล้านเหรียญสหรัฐ 
ธนาคารแห่งประเทศไทย(ธปท.) รายงานฐานะเงินทุนสำรองระหว่างประเทศ ณ วันที่ 22 ก.ค.ปันี้อยู่ที่ระดับ 1.859 แสนล้านเหรียญสหรัฐ หรือประมาณ 5.546 ล้านล้านบาท เพิ่มขึ้น 1,500 ล้านเหรียญสหรัฐ หรือประมาณ 4.35 หมื่นล้านบาท หากคิดอัตราแลกเปลี่ยนที่ระดับ 29 บาทต่อเหรียญสหรัฐ จากสัปดาห์ก่อนหน้าอยู่ที่ระดับ 1.844 แสนล้านเหรียญสหรัฐ หรือประมาณ 5.555 ล้านล้านบาท 
ด้านฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 2.62 หมื่นล้านเหรียญสหรัฐ เพิ่มขึ้นจากสัปดาห์ก่อนหน้าที่ระดับ 2.59 หมื่นล้านเหรียญสหรัฐ ส่งผลทุนสำรองระหว่างประเทศซึ่งรวมระหว่างทุนสำรองและฐานะซื้อเงินตราต่างประเทศล่วงหน้าอยู่ที่ระดับ 2.121 แสนล้านเหรียญสหรัฐ 
ทั้งนี้ คาดว่าทุนสำรองระหว่างประเทศเพิ่มขึ้น น่าจะเป็นผลมาจากธปท.เข้าแทรกแซงภาวะเงินบาทแข็งค่าของธปท. ด้วยการเข้าไปซื้อเงินเหรียญสหรัฐทันทีในตลาดเพื่อเข้าเก็บในทุนสำรองเพิ่มขึ้น รวมทั้งเข้าซื้อเงินเหรียญสหรัฐล่วงหน้า เพื่อดูแลไม่ให้ค่าเงินบาทปรับเข็งค่าเร็วเกินไปจนกระทบภาคธุรกิจ
สำหรับฐานเงินหรือเงินสดหมุนเวียนในมือภาคเอกชนและเงินฝากสถาบันการเงินที่ธปท.อยู่ที่ระดับ 1.175 ล้านล้านบาท เพิ่มขึ้น 2.55 หมื่นล้านบาท จากสัปดาห์ก่อนที่ระดับ 1.149 ล้านล้านบาท